4 המחנות
מאת: נטלי קנטן ורחלי לאופר מרעננה
כללי
·	המשחק נכתב עבור שבת נח"ת בנושא ספר בראשית, ולכן המשימות והשאלות מותאמות לספר זה, אך כמובן שניתן להתאים את זה לספר אחר...
לוח המשחק
לוח המשחק הוא כמו של משחק ה Ludo \ ריצ'-רץ'. הוא נראה בערך כך (רק יותר גדול):

בחלק מהעיגולים צריך לצייר ? ('שאלה') או ! ('משימה').
המחנות
יש 4 מחנות – מחנה לכל קבוצה. בכל מחנה יש 3 חיילים:
·	מחנה לבן – לבן, עיזה ופזיזה.
·	מחנה יעקב – יעקב, לאה ורחל.
·	מחנה עשיו – עשיו, אליפז ונזיד-עדשים.
·	מחנה אבימלך – אבימלך, פיכול ובאר.
כמובן שניתן לשנות את המחנות בהתאם לספר שעליו עושים את המשחק.
המטרה
להגיע עם כל החיילים אל המחנה במרכז לוח המשחק.
מהלך המשחק
·	בתחילת המשחק כל קבוצה שמה את 3 החיילים שלה בתוך אחד העיגולים הצבעוניים.
·	כל קבוצה יכולה להוציא חייל אחד מהמחנה ולשים אותו בתחילת המסלול שלה (ע"פ החץ בציור).
·	זורקים את הקוביה ומתקדמים כמס' הצעדים שהיא מראה (כמובן...). ההתקדמות היא על ההיקף, בכיוון החיצים. חייל שהקיף את הלוח פעם אחת נכנס ל'ציר' שמוביל אל המרכז. 
·	אם נופלים על סימון של שאלה (?) או משימה (!) יש לבצע את השאלה\המשימה על-מנת להתקדם. אם עונים על השאלה\מבצעים את המשימה (בתנאי שיש מה לבצע במשימה...) מתקדמים כמס' המשבצות שהתקדמת ע"מ להגיע למשבצת השאלה\המשימה. 
·	אם מקבלים |6|  אפשר להוציא חייל נוסף מהמחנה או לזרוק שוב את הקוביה.
·	אם חייל של קבוצה יריבה מגיע למשבצת עליה עומד חייל של קבוצה אחרת הוא יכול "לאכול אותו" (כלומר – להחזיר אותו למחנה – וע"מ לצאת שוב צריך שייצא |6|.)
·	אם חייל מגיע לסוף המסלול (משבצת לפני המרכז) – צריך לענות על שאלה ורק אז אפשר להוציא את החייל מהמשחק.
שאלות \ משימות
יש להכין פתקים עם מספרי המשימות\השאלות, וכל פעם נציג מהקבוצה מוציא פתק שעליו מס' המשימה \ השאלה. (אבל אפשר לוותר על החלק הזה...)
המשימות
1. 	"ואביו שמר את הדבר" – לבחור נציג ונציגה שיצטרכו לשמור על משהו מפני הקבוצה היריבה.
2. 	הפסד תור.
3. 	לנחש את הפסוק ע"פ הציור.
4. 	להציג את פגישת עבד אברהם ורבקה (בת בת \ בן בן, כי צריך גם להשקות אחד את השני מים).
5. 	לך 2 צעדים קדימה.
6. 	לך 2 צעדים אחורה.
7. 	זרוק שוב ת'קוביה.
8. 	לנחש את הפסוק ע"פ הציור.
9. 	לך 2 צעדים אחורה.
10. 	זרוק שוב ת'קוביה.
11. 	לשיר (כולם ביחד! ושישמע נורמלי!) את בראשית מ"ט, במנגינה של "ירושלים של זהב".
12. 	הפסד תור.
13. 	לך צעד אחד קדימה.
14. 	להגיד ב15 שניות את בני יעקב מהסוף להתחלה (תנ"ך סגור!)
15. 	זרוק שוב ת'קוביה.
16. 	לנחש את הפסוק ע"פ הציור.
17. 	התקדם בתור הבא כפול ממה שיצא לך על הקוביה.
18. 	להגיד תוך דקה 20 נשים מספר בראשית.
19. 	זרוק את הקוביה, וחזור אחורה כמס' הצעדים שהיא מראה.
20. 	לשחק את משחק התנועות, ותוך 3 פעמים לנחש.
21. 	התקדם 3 צעדים קדימה.
22. 	לך 2 צעדים אחורה.
23. 	לשיר (כולם ביחד! ושישמע נורמלי!) את בראשית מ"ג, במנגינה של "עוף גוזל".
24. 	הפסד תור.
25. 	לנחש את הפס' עפ"י הציור.
26. 	לך צעד אחד קדימה.
27. 	לך צעד אחד אחורה.
28. 	הפסד תור.
29. 	לך 3 צעדים אחורה.
השאלות
שאלה	מקור	
איפה היה סניגור אבל לא היה משפט?	מב, כג	
מיהו אופה הארמון?	מט, כ	
מיהו הכֶּלְבּוֹ לבוּרים?	מב, ו	
טומי עבר בין הכתומים. היכן?	טו, יז	
מי היה הליצן של המשפחה?	יט, יד	
מי שמע "ידיעות אחרונות"?	כא, כו	
מיהו הטוב שבינינו?	לו, יז	
איפה מוזכר פעמיים בקשר למבול "40 יום"? (15 שניות)	ז, יז; ח, ו	
מי ירה ולא פגע?	לא, נא	
מיהי אם ארצו של הקוסם?	כב, כא	
ברור שהם באו אל העיר!	לד, כה	
מי שקל הרבה עם תוספות?	יג, ב	
מה קנו מהבהמות?	לג, יט	
אחרי המקלחת הוא היה צריך להתפנות!	מג, לא	
אשת הנשיא ילדה את אם בן המלך	כב, כד	
אחד מהשלושה בעבודה	לג, יד	
מי קרא לבניו בחרוזים?	י, יג-יד	
מיהו המכה את מדין בשדה מואב?	לו, לה	
ממתי איש כ"כ חשוב הוא מילדת?	נ, כג	
אל תשלחו בו ספר של הרמב"ם (בערך...)	לז, כב	
מצוה הבאה בעבירה	לז, כו	
החומר לא בחומר	יא, ג	
נהיו עייפים אחרי 4 מילים	מב, יא	
מתי מישהו זכה בלוטו?	ל, כז	
היכן יש 5 פעלים רצופים?	כה, לד	

נ.ב: ניתן להחליף את השאלות בשאלות יותר נורמליות (תשאלו את החבר'ה שהיו במשחק...)